**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱԶԳԱՅԻՆ ԱՆՎՏԱՆԳՈՒԹՅԱՆ ՄԱՐՄԻՆՆԵՐԻ ՄԱՍԻՆ»**

**ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**Հոդված 1*.*** «Ազգային անվտանգության մարմինների մասին»2001 թվականի դեկտեմբերի 28-ի ՀՕ-294 օրենքի (այսուհետ՝ Օրենք) 4.2-րդ հոդվածի 1-ին մասում կազմակերպում բառը փոխարինել «նախաձեռնում է քրեական վարույթ» բառերով, իսկ «նախաքննություն» բառից հետո լրացնել «՝ Հայաստանի Հանրապետության քրեական դատավարության օրենսգրքով սահմանված քննչական ենթակայության կանոններին համապատասխան» բառերը:

**Հոդված 2*.*** Օրենքի 9-րդ հոդվածի «ե» կետը շարադրել հետևյալ խմբագրությամբ.

«ե) հանցագործությունների կանխում, խափանում և բացահայտում:»:

**Հոդված 3*.*** Օրենքի 13-րդ հոդվածում՝

1. Վերնագիրը շարադրել հետևյալ խմբագրությամբ. «**Հանցագործությունների կանխում, խափանում և բացահայտում**».
2. 1-ին պարբերության «սույն օրենքով և այլ օրենքներով իրենց առջև դրված խնդիրների լուծման» բառերը փոխարինել «հանցագործությունների կանխման, խափանման և բացահայտման» բառերով, «միջոցառումներ,» բառից հետո լրացնել «գաղտնի քննչական գործողություններ,» բառերը, «կատարում են» բառերից հետո հանել «հետաքննություն և» բառերը, իսկ «ուղղված իրենց քննչական ենթակայությանը վերապահված հանցագործությունների բացահայտմանը, կանխմանը և խափանմանը» բառերը փոխարինել «Հայաստանի Հանրապետության քրեական դատավարության օրենսգրքով նախատեսված քննչական ենթակայության կանոններին համապատասխան» բառերով:
3. 3-րդ պարբերությունը ուժը կորցրած ճանաչել.
4. Լրացնել նոր՝ 5-րդ պարբերություն՝ հետևյալ բովանդակությամբ.

«Ազգային անվտանգության մարմինները, Հայաստանի Հանրապետության օրենսդրությանը համապատասխան, ունեն և օգտագործում են ձերբակալվածներին պահելու վայրեր:».

**Հոդված 4*.*** Օրենքի 15-րդ հոդվածի 1-ին մասում՝

1. 3-րդ կետից «հետաքննություն, նախաքննություն և» բառերը, ինչպես նաև «, Հայաստանի Հանրապետության օրենսդրությանը համապատասխան` ունեն և օգտագործում են ձերբակալվածներին պահելու վայրեր» բառերը հանել.
2. 7-րդ կետում «կանխարգելման» բառը փոխարինել «կանխման» բառով.

**Հոդված 5.** Օրենքի 18-րդ հոդվածի 2-րդ մասում «և քննչական» բառերը փոխարինել «, քննչական և գաղտնի քննչական» բառերով:

**Հոդված 6.** Սույն օրենքն ուժի մեջ է մտնում Հայաստանի Հանրապետության քրեական դատավարության օրենսգիրքն ուժի մեջ մտնելու օրը: